Valve Corporation

Valve Corporation (taktiež Valve Software, často skrátene Valve) je americká spoločnosť, ktorá sa zaoberá vývojom počítačových hier a digitálnou distribúciou softvéru cez platformu Steam. Bola založená v roku 1996 a sídli v Bellevue, Washington, USA. Kancelária pre európsky trh bola otvorená v roku 2012 v Luxembursku. Založili ju bývalí pracovníci Microsoftu Gabe Newell a Mike Harrington. Valve dobylo hernú scénu cez herné série "Half-Life, Portal, Left 4 Dead, Counter-Strike". Taktiež vyvinuli Source engine, na ktorom väčšina spomenutých hier pracuje, softvérovú distribúciu Steam, čo viedlo ku konzole Steam Machine a operačnému systému SteamOS.
História.
Založenie firmy.
Valve bolo založené dlhoročnými pracovníkmi Microsoftu, Gabeom Newellom a Mikeom Harringtonom 24. augusta 1996 ako s.r.o. so základňou v Kirklande, Washington. Po začlenení do hernej scény v apríli 2003 sa presťahovali do Bellevue, Washington.
Half-Life.
Po zabezpečení licencie na Quake engine (s pomocou ich známeho Michael Abrash pracujúceho v Id Software) na konci roku 1996, začali Gabe a Mike pracovať na Half-Life, ktorý bol pôvodne plánovaný na koniec roku 1997, ale odložil sa na 19. novembra 1998. Valve nabralo ľudí, ktorí stáli za Team Fortress módom do Quake-u. V máji 1998 sa rozhodli vyvinúť samostatnú hru Team Fortress. Team Fortress Classic mód, ktorý bol portom originálneho módu, bol vydaný pre Half-Life v roku 1999. Gearbox veľmi prispel po vydaní Half-Life-u. Je zodpovedný za všetky rozšírenia Half-Life-u, a spolu s vydaním verzie pre herné konzoly (Sega Dreamcast a PlayStation 2), ktoré obsahovali tretí rozširujúci balík , ktorý umožňoval hru na zdvojenej obrazovke.
Source Engine.
Po úspechu Half-Lifu tím Keirana Wrighta pracoval na módoch a na DLC-čkach, a taktiež na Half-Life 2. Všetky súčasné hry Valve sú vytvorené na jeho Source engine. Valve vytvorilo 6 herných sérií – "Half-Life, Team Fortress, Portal, Counter-Strike, Left 4 Dead" a Day of Defeat. Valve podporuje aj modding svojich hier komunitou – najmä alebo v súčasnosti Dota 2. Valve taktiež pokračuje s vývojom módu pre . Valve kúpilo Dotu a vyvinulo do plnohodnotnej samostatnej hry.
Akvizície a ocenenia.
Odkedy bolo Valve založené, tak v rozsahu ako aj v komerčnej hodnote expandovalo. 10. januára 2008 Valve oznámilo akvizíciu Turtle Rock Studios. 8. apríla 2010 Valve vyhralo súťaž s názvom March Mayhem organizovanú časopisom The Escapist Magazine ako najlepší vývojár roku 2010, porazilo v nej Zyngu v semifinále a následne BioWare vo finále.
V roku 2012 Valve získalo Star Filled Studios, dvojčlenné štúdio, čím si otvorili pobočku v San Franciscu. Ale Valve zrušilo túto spoluprácu v auguste 2013 kvôli nízkemu obratu z prevádzky.
Sieťové útoky.
Vnútorná sieť Valve bola infiltrovaná dvakrát, a to v roku 2003, keď unikol Half-Life 2 a podrobnosti o jeho vydaní. Druhýkrát bola infiltrovaná v roku 2011, keď boli ohrozené databáza zákazníkov Steamu a oficiálne fóra.
Súdne spory.
Valve Corporation vs. Activision Blizzard, Inc..
V apríli 2009 Valve zažalovalo Activision Blizzard, ktoré získalo Sierra Entertainment po zlúčení jej materskej spoločnosti Vivendi Universal Games. Activision údajne odmietol zaplatiť Valve za spor Valve vs. Vivendi. Activision zaplatil “len” 1,967,796 $ z 2,391,932 $ odmeny odmietajúc zaplatiť zvyšok, pretože to Valve "vraj" získalo v minulých rokoch.
Blizzard Entertainment, Inc. vs. Valve Corporation.
Krátko na to, ako si Valve zaregistrovalo značku “DotA” kvôli zabezpečeniu si práv pre Dotu 2, DotA-Allstars, LLC a Defense of the Ancients, to zaregistrovalo ako “nepriateľskú ochrannú známku”. Ale DotA-Allstars a LLC bolo predané Blizzard Entertainment, tvorcovi platformy pre Dotu, Warcraft III a jeho editoru prostredia v roku 2011. Po odobrení práv pre Valve, Blizzard oponoval Valve v novembri 2011. 11. mája 2012 Valve spolu s Blizzardom vyhlásili, že tento spor úspešne vyriešili – Valve získalo práva na Dotu formálne, kým Blizzard získal práva na neoficiálne používanie tohto názvu komunitou, čo viedlo k premenovaniu Starcraft II mapy Blizzard DOTA na Blizzard All-Stars. Blizzard All-Stars získalo svoju samostatnú podobu a taktiež sa dočkalo premenovania, Heroes of the Storm, 17. októbra 2013.
Ďalšie projekty.
Steam.
Valve oznámilo ich vlastnú hernú platformu Steam v roku 2002. Vtedy to vyzeralo len ako bežný “patchovací” program pre online hry, ale neskôr začalo fungovať ako náhrada World Opponent Network, a taktiež ako služba pre digitálnu distribúciou pre celú škálu hier.
Valve ukázalo podporu pre niektoré zo svojich hier, napríklad niekoľko updateov pre hru Team Fortress 2, spolu s novými mapami, novými hernými módmi, ďalšími zbraňami, achievementami, ďalšími hernými mechanikami, a v neposlednom rade obchodom, ktorý predáva in-game predmety. Všetky tieto updaty sú povinné a zdarma, okrem in-game predmetov.
Na Steame je viac ako 9,000 dostupných hier (jún 2014) a v októbri 2010 Valve oznámilo viac ako 30 miliónov aktívnych užívateľov. Valve S. A. R. L. predáva hry pre hráčov z Veľkej Británie bez plného uplatnenia 20% DPH. Valve toto plánuje zrušiť od 1. januára 2015.
Steam Machine.
Newell bol veľmi kritický k Microsoftom vydanému operačnému systému Windows 8, pretože vytvára “uzavretú” architektúru podobnú produktom Applu. Gabe sa domnieval, že je to katastrofa v PC vesmíre. Gabe označil open-source platformu Linux ako ideálnu platformu pre Steam. Podľa neho je jediným problémom Linuxu veľmi málo hier.
V roku 2012 Valve oznámilo, že pracuje na hybride PC/konzola pre “obývačku”, podľa médií označovanom aj ako “Steam Box”. Ako predchodca pre Steam Machine je SteamOS zadarmo dostupný operačný systém založený na Linuxe, ktorý stavia na funkciách Steam klienta, čo zahŕňa mediálne funkcie, živé streamovanie v domácnosti, zdieľanie hier v rodine a rodičovskú kontrolu. SteamOS bol oficiálne oznámený v septembri roku 2013 ako prvý z viacerých oznámení o Steam Machine platforme spolu s jeho vlastným unikátnym ovládačom. Na začiatku leta 2014 Valve oznámilo, že ich vlastný Steam Machine bude odložený do roku 2015 kvôli problémom s ovládačom.